Tshwane moet krane nog stywer toedraai | Netwerk24
10 September 2018 05:16
Die Tshwane-metro versoek Pretorianers om steeds spaarsamig met water te werk om watertekorte te voorkom.
“Die metroraad het ’n formele kennisgewing van Randwater gekry dat waterverbruik die afgelope paar dae toegeneem het, wat reservoir-vlakke drasties laat daal het,” sê Tshwane in ’n verklaring.
Randwater beperk tans alle Tshwane-meters tot 20% om dié vlakke te beheer.
“Die beperkings is van toepassing in die hele Tshwane-gebied en sal die watertoevoer sodoende beheer. Ons versoek gebruikers om water meer oordeelkundig te gebruik.
“As daar aan dié versoek voldoen word, sal water-verwante onderbrekings geminimaliseer word,” gaan die verklaring voort.
Inwoners kan die volgende riglyne volg:
Gebruik gryswater vir die tuin en toilet
Meld lekkasies en gebarste pype aan
Installeer ’n laevloei-stortkop
Plant inheemse of droogte-bestande plante
Gooi plante net nat wanneer nodig, en dan voor 06:00 en na 18:00
Gebruik ’n besem pleks van ’n tuinslang om stoepe en opritte skoon te maak.
Versamel reënwater vir die tuin of karwas.
Bedek swembaddens om verdamping te verminder
Moenie die water laat loop terwyl jy tande borsel of skeer nie.
Meer oor: Tshwane-Metro | Randwater | Pretoria | Waterbeperkings | Waterkrisis
Mokonyane laat Randwater in geldknyp